CELEX: 52014PC0438
Language: hu
Date: 2014-07-02
Title: Javaslat A TANÁCS HATÁROZATA az Európai Unió nevében a Nemzetközi Olívatanács tagjainak tanácsa keretében az olívaolajról és az étkezési olajbogyóról szóló 2005. évi nemzetközi megállapodás meghosszabbítása tekintetében elfogadandó álláspontról

|
			
		
		
		52014PC0438
		
			Javaslat A TANÁCS HATÁROZATA az Európai Unió nevében a Nemzetközi Olívatanács tagjainak tanácsa keretében az olívaolajról és az étkezési olajbogyóról szóló 2005. évi nemzetközi megállapodás meghosszabbítása tekintetében elfogadandó álláspontról /* COM/2014/0438 final - 2014/0203 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
Az olívaolajról és az étkezési olajbogyóról
szóló 2005. évi nemzetközi megállapodás hatálya 2014. december 31-én lejár,
hacsak a Nemzetközi Olívatanács tagjainak tanácsa a megállapodás 47. cikkének
(1) és (2) bekezdésében foglalt rendelkezéseknek megfelelően annak
meghosszabbítása mellett nem dönt.
Az olívaolajról és az étkezési olajbogyóról
szóló 2005. évi nemzetközi megállapodás előmozdítja a nemzetközi
együttműködést, továbbá hozzájárul az érintett termékek piacainak
fejlődéséhez és stabilitásához, valamint a kereskedelmi és az
agrárpolitika terén kitűzött uniós célok megvalósításához.
Az Európai Unió Tanácsa 2013 szeptemberében
felhatalmazást adott a Bizottságnak arra, hogy tárgyalásokat kezdjen az Unió
nevében az olívaolajról és az étkezési olajbogyóról szóló új nemzetközi
megállapodás megkötése céljából (COM(2013) 646 final, 2013.
szeptember19.).
A megállapodás megújítására irányuló
tárgyalások jelenleg is folyamatban vannak. Figyelembe
véve a megbeszélések előrehaladásának ütemét, a tárgyalások lezárására –
aminek a tervek szerint 2014. december vége, azaz a jelenlegi megállapodás
hatályának lejárati időpontja előtt meg kellett volna történnie – nem
kerülhet sor az említett határidőig.
Az új megállapodás létrejötte esetén az
Európai Uniónak hozzá kell járulnia a Nemzetközi Olívatanács költségvetéséhez.
Ez a hozzájárulás az Unió költségvetésében a 05 06 01. jogcímcsoport
(Nemzetközi mezőgazdasági megállapodások) alatt szerepel.
2.           JAVASLAT
A fentiek alapján a Bizottság a következőket
javasolja:
a Tanács az EUMSZ 43. cikke (2) bekezdésének
és 218. cikke (9) bekezdésének megfelelően hatalmazza fel a Bizottságot
arra, hogy a Nemzetközi Olívatanács tagjainak tanácsa keretében kezdeményezze
és – amennyiben a kérdés napirendre kerül a tagok tanácsülésén – szavazza meg a
meglévő megállapodás hatályának egy évvel történő meghosszabbítását.     
2014/0203 (NLE)
Javaslat
A TANÁCS HATÁROZATA
az Európai Unió nevében a Nemzetközi
Olívatanács tagjainak tanácsa keretében az olívaolajról és az étkezési
olajbogyóról szóló 2005. évi nemzetközi megállapodás meghosszabbítása
tekintetében elfogadandó álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 43. cikke (2)
bekezdésére, összefüggésben 218. cikke (9) bekezdésével,
tekintettel az Európai Bizottság javaslatára,
mivel:
(1)       Az olívaolajról és az
étkezési olajbogyóról szóló 2005. évi nemzetközi megállapodás[1] (a továbbiakban: a
megállapodás) hatálya 2014. december 31-én lejár, hacsak a Nemzetközi
Olívatanács tagjainak tanácsa a megállapodás 47. cikkének (1) és (2)
bekezdésével összhangban úgy nem dönt, hogy legfeljebb két, egyenként
legfeljebb kétéves időszakra meghosszabbítja a megállapodást.
(2)       A Tanács 2013. szeptember
19-én felhatalmazta a Bizottságot arra, hogy az Unió nevében kezdje meg az
olívaolajról és az étkezési olajbogyóról szóló új nemzetközi megállapodás
megkötésére irányuló tárgyalásokat. A tárgyalási irányelvek egyértelműen
előírják, hogy „a Bizottság a tárgyalások kezdeti szakaszában bármely,
az irányelvekben nem érintett kérdésben állást foglalhat”[2].
(3)       Az új megállapodásról
jelenleg is folynak a tárgyalások a Nemzetközi Olívatanács keretében. Figyelembe véve a tárgyalások jelenlegi állását,
immár bizonyos, hogy 2014. december 31-ig nem lesz lehetséges új megállapodást
megkötni. Következésképpen az Uniónak érdekében áll a jelenleg hatályos
megállapodás meghosszabbítása.
(4)       A jelenleg hatályos
megállapodás meghosszabbítása az új megállapodás megkötésére irányuló
tárgyalásoktól elkülönítve kezelendő. Ezért indokolt felhatalmazni az Unió
képviseletét a Nemzetközi Olívatanácsban ellátó Bizottságot, hogy kezdeményezze
és – amennyiben a kérdés napirendre kerül a tagok tanácsülésén – szavazza meg a
jelenlegi megállapodás egy évvel történő meghosszabbítását,
ELFOGADTA EZT A HATÁROZATOT:
Egyetlen cikk
Az Európai Unió által a Nemzetközi Olívatanács
tagjainak tanácsában képviselendő álláspont az, hogy kezdeményezni kell a
jelenlegi megállapodás egy évvel történő meghosszabbítását, és –
amennyiben a meghosszabbítás javaslatként a tagok tanácsa elé kerül – meg kell
szavazni az olívaolajról és az étkezési olajbogyóról szóló 2005. évi nemzetközi
megállapodás meghosszabbítását.
Ez a határozat az elfogadásának napján lép hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
 PÉNZÜGYI KIMUTATÁS || FicheFin/14/ MK/dz/454600 
 6.221.2014.3 
   || DÁTUM: 2014.04.01.   
 1. || KÖLTSÉGVETÉSI TÉTEL:   05 06 01. – Nemzetközi mezőgazdasági megállapodások || ELŐIRÁNYZATOK: 2014 6 696 000 EUR 
 2. || CÍM: Javaslat: A Tanács határozata az Európai Unió nevében a Nemzetközi Olívatanács tagjainak tanácsa keretében az olívaolajról és az étkezési olajbogyóról szóló 2005. évi nemzetközi megállapodás meghosszabbítása tekintetében elfogadandó álláspontról   
 3. || JOGALAP: Az Európai Unió működéséről szóló szerződés 207. és 218. cikke.   
 4. || CÉLKITŰZÉSEK:   A jelenleg hatályos megállapodás egy évvel történő meghosszabbítása. 
 5. || PÉNZÜGYI KIHATÁSOK || 12 HÓNAPOS IDŐSZAK (millió EUR) || FOLYÓ PÉNZÜGYI ÉV 2013 (millió EUR) || KÖVETKEZŐ PÉNZÜGYI ÉV 2014 (millió EUR) 
 5.0. || KIADÁSOK –              AZ EU-KÖLTSÉGVETÉS TERHÉRE (VISSZATÉRÍTÉSEK/BEAVATKOZÁSOK) –              A NEMZETI KÖLTSÉGVETÉS TERHÉRE –              EGYÉB ||   ||   ||   
 5.1. || BEVÉTELEK –              AZ EU SAJÁT FORRÁSAI (LEFÖLÖZÉSEK/VÁMOK) –              NEMZETI SZINTŰ BEVÉTELEK ||   ||   ||   
   ||   || 2015 || 2016 || 2017 || 2018 
 5.0.1. || BECSÜLT KIADÁSOK ||                 3,8   || ||     ||     
 5.1.1. || BECSÜLT BEVÉTELEK ||   ||   ||   ||   
 5.2. || SZÁMÍTÁS MÓDJA: -------- 
 6.0. || FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? || IGEN 
 6.1. || FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? ||  – 
 6.2. || SZÜKSÉG LESZ-E PÓTKÖLTSÉGVETÉSRE? ||  – 
 6.3. || SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE? || IGEN 
 ÉSZREVÉTELEK: A javaslat a Nemzetközi Olívatanácsra vonatkozó, 2014. december 31-ig hatályos jelenlegi megállapodás egy évvel történő meghosszabbítására irányul. A Nemzetközi Olívatanács 2015. évi költségvetése még nem került elfogadásra. A megállapodás meghosszabbításával kapcsolatos különleges körülményekből kifolyólag a Nemzetközi Olívatanács költségvetéséhez biztosítandó uniós hozzájárulás becsült összege 3,8 millió EUR. Az érintett költségvetési tétel több különböző nemzetközi szervezet vonatkozásában finanszírozza a hozzájárulásokat. Amint azonban a Nemzetközi Olívatanácsra vonatkozó új megállapodás elfogadásra kerül, előfordulhat, hogy a szóban forgó szervezet költségeihez biztosított uniós hozzájárulás ismét meghaladja a megállapodás meghosszabbításának idejére nyújtott hozzájárulás összegét. Következésképpen a költségvetési tétel teljes összege elérheti a 2014–2020-as időszakra vonatkozó pénzügyi programozás szerinti összeget. 
[1]               HL L 302., 2005.11.19., 47. o.
[2]               COM(2013) 646 final, 2013.9.19.